b'\n_START_ARTICLE_\nGrinki\xc5\xa1kis\n_START_SECTION_\nAjalugu\n_START_PARAGRAPH_\nGrinki\xc5\xa1kist mainiti esimest korda XV sajandil, m\xc3\xb5isa ja selle juures olevat alevit aastal 1554. Aastal 1597 ehitati sinna esimene kirik._NEWLINE_Aastal 1804 asutati seal kihelkonnakool. Ajal, mil ladina kirjas leedukeelne kirjandus oli keelustatud, tegutses piirkonnas raamatusmugeldaja S. Malinauskas. XX sajandi esimesel poolel rajati alevisse elektrijaam ja meierei. Aastal 1941 tapsid saksa okupatsiooniv\xc3\xa4ed 200 Grinki\xc5\xa1kise elanikku, p\xc3\xb5hiliselt olid ohvrid juudid. Aastal 1944 hakkasid alevis \xc3\xbcmbruses tegutsema Leedu metsavennad. N\xc3\xb5ukogude ajal oli Grinki\xc5\xa1kis kohaliku sovhoosi keskasula.'